360 N7 Hülle in Rot - reboon Online-Shop, 24,90 €
360 N7 Hülle in Rot
Hauptmerkmale der 360 N7 Hülle in Rot Messier-katalogus - Wikipedia
(Aangestuur vanaf Messier-voorwerp)
Die Messier-voorwerpe is ’n lys sterrekundige voorwerpe wat aanvanklik in 1771 saamgestel is deur die Franse sterrekundige Charles Messier. Messier het die ruimte gefynkam vir komete en is gefrustreer deur voorwerpe wat soos komete lyk, maar dit nie is nie. Hy het toe ’n katalogus van hulle saam met sy assistent Pierre Méchain saamgestel om sy navorsing te vergemaklik.
In die eerste uitgawe is 45 voorwerpe gelys, van M1 tot M45. Messier se uiteindelike katalogus het 103 voorwerpe bevat, maar die lys is later bygewerk deur ander sterrekundiges wat gemotiveer is deur aantekeninge in Messier en Méchain se tekste wat aandui dat hulle van die voorwerpe geweet het. Die eerste aanpassing is in 1921 gedoen deur Nicolas Camille Flammarion, wat Messier 104 bygevoeg het nadat hy ’n aantekening van Messier in dié se 1781-eksemplaar gevind het. M105 tot M107 is in 1947 bygevoeg deur Helen Sawyer Hogg, M108 en M109 in 1960 deur Owen Gingerich en M110 in 1967 deur Kenneth Glyn Jones. M102 is deur Méchain waargeneem en hy het Messier daaroor ingelig. Later het Méchain self erken dat die voorwerp nie bestaan nie, maar ’n herwaarneming van M101 is. Sommige bronne identifiseer die sterrestelsel NGC 5866 as M102, maar die beskrywing stem nie ooreen met dié in Méchain se aantekeninge nie.
Dié voorwerpe is steeds bekend onder hul Messier-nommers volgens sy lys.
Messier het sy navorsing in Frankryk gedoen waar hy gewoon het, en sy waarnemings sluit dus net voorwerpe in wat in die Noordelike Halfrond sigbaar is. Baie indrukwekkende voorwerpe wat net in die Suidelike Halfrond sigbaar is, soos die Groot en Klein Magellaanse Wolk, kom nie daarop voor nie.
Al die Messier-voorwerpe is met verkykers of klein teleskope sigbaar en is dus gewild onder amateur-sterrekykers. Vroeg in die noordelike lente kom sterrekundiges soms byeen vir "Messier-marathons", wanneer al die voorwerpe in een nag gesien kan word.
↑ "Charles Messier's Catalog of Nebulae and Star Clusters". Students for the Exploration and Development of Space (SEDS). 15 June 2007. Geargiveer vanaf die oorspronklike op 2000-12-03. Besoek op 2010-05-08.
↑ "The Messier Catalog". SEDS Messier Database. Students for the Exploration and Development of Space (SEDS). 25 February 2008. Besoek op 2010-05-08.
↑ Patrick Moore (1979). The Guinness Book of Astronomy. Guinness Superlatives. ISBN 0-900424-76-1.
↑ "The Messier Marathon". Students for the Exploration and Development of Space (SEDS). 22 Januarie 2010. Geargiveer vanaf die oorspronklike op 1999-02-18. Besoek op 2010-05-08.
SEDS se Messier-databasis
Geskiedenis van die katalogus
Ontsluit van "https://af.wikipedia.org/w/index.php?title=Messier-katalogus&oldid=1788102"
Last edited on 7 September 2018, at 21:57